Diari Oficial de la Generalitat Valenciana


Sumari del DOGV 7216, del 18-02-2014 (2014/1249)

RESOLUCIÓ de 7 de febrer de 2014, de la Conselleria d'Hisenda i Administració Pública, per la qual s'accepta la mutació demanial externa d'una parcel·la de 9.365,90 m² de superfície sítia a l'avinguda Romania, número 34 de Calp, realitzada per l'Ajuntament d'este municipi.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7216

Data del DOGV
:   18-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1249


Data del document
:   07-02-2014

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 7 de febrer de 2014, de la Conselleria d'Hisenda i Administració Pública, per la qual s'accepta la mutació demanial externa d'una parcel·la de 9.365,90 m² de superfície sítia a l'avinguda Romania, número 34 de Calp, realitzada per l'Ajuntament d'este municipi.  
 [2014/1249]  
L'Ajuntament de Calp, en sessió plenària celebrada el dia 30 d'agost de 2013, va acordar la mutació demanial externa a la Generalitat de la parcel·la de la seua propietat de 9.365,90 m² de superfície, sítia en l'avinguda de Romania, número 34 de la mencionada població. Tal com consta en l'esmentat acord, l'immoble té caràcter de domini públic.  
A proposta de la Conselleria d'Educació, Cultura i Esport, es van iniciar els tràmits legals oportuns per a l'acceptació de la parcel·la.  
La mutació demanial es realitza amb la finalitat de destinar la parcel·la a la construcció d'un centre educatiu d'iniciativa social, tal com establix l'article 116 de la Llei 9/2011, de 26 de desembre, de la Generalitat, de Mesures Fiscals, de Gestió Administrativa i Financera i d'Organització de la Generalitat.  
La mutació demanial acordada per l'Ajuntament s'ha efectuat segons el que disposen l'article 37 de la Llei 14/2003, de Patrimoni de la Generalitat, i la disposició addicional onze de l'esmentada llei.  
  
Segons el dit article 37 «Les administracions territorials de la Comunitat podran afectar béns i drets demanials a un ús o servici públic competència de la Generalitat i transmetre-li'n la titularitat quan resulten necessàries per al compliment dels seus fins. L'Administració adquirent mantindrà la titularitat del bé mentres continue afectat a l'ús o servici públic que va motivar la mutació i, per tant, conserva el seu caràcter demanial. Si el bé o dret no fóra destinat a l'ús o servici públic o deixara de destinar-se posteriorment revertirà a l'Administració transmetent, i s'integrarà en el seu patrimoni amb totes les seues pertinences i accessions».  
L'article 44 de la Llei 14/ 2003, de 10 d'abril, de Patrimoni de la Generalitat, establix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat, i en el punt 2 establix que la competència per a l'acceptació correspon al titular de la conselleria competent en matèria de patrimoni.  
Vist l'ofici de la Subsecretaria de la Conselleria d'Educació, Cultura i Esport, d'11 de desembre de 2013, pel qual es manifesta que la Llei Orgànica 8/2013, de 9 de desembre, per a la millora de la qualitat educativa, modifica l'article 116 de la Llei Orgànica 2/2006, de 3 de maig, d'Educació, en l'apartat de la qual disposa expressament que «Les administracions educatives podran convocar concursos públics per a la construcció i gestió de centres concertats sobre sòl públic dotacional».  
  
Vist el certificat de la Secretaria de l'Ajuntament de Calp en què, basant-se en la documentació urbanística que es troba en l'Ajuntament, es fa constar que l'immoble siti a l'avinguda de Romania, número 34, objecte de mutació demanial, està qualificat d'equipament escolar, ús escolar i permet l'atorgament de concessions sobre este per a la construcció i gestió d'un centre educatiu d'iniciativa social.  
  
En conseqüència, basant-se en els articles esmentats i fent ús de les atribucions conferides per la legislació vigent, resolc:  
  
Primer  
Acceptar la mutació demanial externa de la propietat realitzada per l'Ajuntament de Calp de la parcel·la de 9.365,90 m² de superfície, sítia en l'avinguda de Romania, número 34 de la mencionada població, que limita: al nord, vial perimetral; sud, edificacions existents, sòl urbà i illa 6; est, carretera Ortenbach, i oest, illa 6.  
Consta inscrita en el Registre de la Propietat de Calp al tom 1087, llibre 466, foli 49, finca 44947, inscripció segona.  
Referència cadastral: pendent de regularització cadastral.  
L'immoble s'accepta lliure de càrregues i gravàmens i al corrent de qualsevol gasto.  
Segon  
La mutació demanial realitzada per l'Ajuntament de Calp s'efectua amb la condició de destinar la parcel·la a la construcció d'un centre educatiu d'iniciativa social, i queda subjecte al que disposa l'article 37 de la Llei 14/2003, de Patrimoni de la Generalitat.  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici educatiu i adscrit a la Conselleria d'Educació, Cultura i Esport, a la qual correspon les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
  
  
Quart  
Notificar la present resolució a l'ajuntament cedent i publicar-la en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
València, 7 de febrer de 2014.- El conseller d'Hisenda i Administració Pública: Juan Carlos Moragues Ferrer.